Hvad der er det bedste stykke oksekød, afhænger af hvilke parametre man kigger på. Mange vil mene at det bedste stykke oksekød enten er oksefilet, fx entrecote eller ribeeye, eller oksemørbrad. Begge stykker kød er mørt og nemt at tilberede.
Personligt er jeg ret vild med culottesteg. Dog kan der også være en stor gevinst at hente hvis du bruger nogle af de lidt sejere kødtyper fx spidsbryst. De kræver længere tilberedning, men det betaler sig ift. smagen og ikke mindst mørheden.